Lav et referat af nedenstående tekst:

Tekst:
Nordjyllands Politi anholdt torsdag middag, en 20-årig mand, som de mener er en af to mænd, der står bag et hjemmerøveri i morges i Frederikshavn. Det oplyser vagtchef Henrik Bech fra Nordjyllands Politi. Røverne trængte torsdag omkring kl. 7.20 ind til en 46-årig mand i hans hjem og slog og sparkede ham, inden de forsvandt med både en del kontanter og den 46-åriges ur. Manden har fået skader i ansigtet og mærker på kroppen efter slag og spark. Den anholdte fremstilles i grundlovsforhør i morgen ved retten i Hjørring. Den anden gerningsmand er stadig på fri fod.

Referat:
En 46-årig mand blev torsdag morgen gennembanket i sit hjem i Frederikshavn, og frastjålet penge og smykker.
Politiet har anholdt en 20-årig mand i sagen.

 